Diari Oficial de la Generalitat Valenciana


Sumari del DOGV 7516, del 30-04-2015 (2015/3698)

Informació pública de la modificació puntual del pla general d'ordenació urbana per a ampliació del SGES 9 del PGOU en sòl no urbanitzable comú E11/13PL.
---------------------------------------------------------------------------------------------------------------------------------------------------------

### Dades del document

Número de DOGV
:   7516

Data del DOGV
:   30-04-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3698


Data del document
:   31-03-2015

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de la modificació puntual del pla general d'ordenació urbana per a ampliació del SGES 9 del PGOU en sòl no urbanitzable comú E11/13PL. [2015/3698]  
El Ple de la corporació municipal, en sessió ordinària realitzada el dia 31 de març de 2015, va adoptar, entre altres, l'acord següent:  
  
8. Modificació puntual Pla General d'Ordenació Urbana de Sagunt per a ampliació del SGES 9 del PGOU en sòl no urbanitzable comú. Obertura del tràmit d'informació pública. Expedient 11/9053 JC.  
  
  
Primer. Sotmetre a informació pública, durant un període mínim de 45 dies, la documentació que té per objecte la modificació puntual PGOU de Sagunt per a ampliar el centre educatiu privat denominat SGES 9, en el futur QEP(\*)9, en sòl no urbanitzable comú en una superfície aproximada de 17.500 m², en els termes de la documentació aportada el 12 de maig de 2014 (r.e. 21.991), i les esmenes i correccions d'esta arreplegades en la documentació aportada en dates 14 de gener de 2015 (1.624) i 6 de març de 2015 (10.832).  
  
A estos efectes, es publicaran els corresponents anuncis en el Diari Oficial de la Comunitat Valenciana i en premsa escrita de gran difusió i es posarà a disposició del públic la documentació. Al seu torn, l'esmentada documentació serà de possible consulta en la pàgina web de l'Ajuntament de Sagunt.  
Durant esta fase, es podran formular al·legacions i observacions, i es podrà aportar tot tipus de documentació o mitjans de prova que s'estimen adequats en el seu suport.  
  
Segon. Consultar, durant el mateix termini d'informació pública, als organismes afectats indicats en la part expositiva del present acord, amb petició dels informes exigibles d'acord amb la legislació sectorial, així com a les entitats subministradores dels servicis públics urbans que puguen resultar afectades. La falta d'emissió dels esmentats informes en el termini d'un mes permetrà prosseguir la tramitació de les actuacions.  
  
Així mateix, serà preceptiu realitzar consulta a les empreses subministradores corresponents perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se a càrrec de l'actuació urbanística.  
També s'atorgarà tràmit d'audiència individualitzat als propietaris de les parcel·les qualificades com a viari en la documentació aportada el 6 de març de 2015.  
  
No es tindran en compte els informes o les al·legacions rebuts fora dels terminis indicats.  
  
Sagunt, 31 de març de 2015.- L'alcalde: Sergio Muniesa Franco.